Bergland Accommodation | LekkeSlaap
Bergland Accommodation: Hooffoto's
Adres: Bergland Akkommodasie, Apiesklip, Worcester, 6849, Wes-Kaap
Bergland Accommodation is op 'n vrugteplaas aan die voet van die Olifantsberg geleë, sowat 15 km vanaf Worcester en 'n uur se ry vanaf Kaapstad. Bergland bied ook 'n pragtige trou-venue met onbelemmerde uitsigte oor die Breederivier.
Die verblyf beskik oor 10 slaapkamers, 'n tweeslaapkamerkothuis en 4 chalets.
Die slaapkamers is langs een van die plaasdamme en is met 'n dubbelbed of 2 enkelbeddens met wit gehaltelinne en handdoeke ingerig. Elke kamer het sy eie privaat en suite-badkamer en tee- en koffiemaakgeriewe.
Die kothuis het 2 slaapkamers en is omring deur wingerde en dit het 'n berguitsig. Die slaapkamers skakel aan mekaar met die gedeelde en suite-badkamer. Elke kamer het 'n dubbelbed, tee- en koffiemaakgeriewe, wit gehaltelinne en handdoeke. Dit is ideaal vir die bruidsparty om die aand voor die troue oor te slaap. Let net op, hierdie eenheid het geen kombuis nie.
Die eenslaapkamer chalets word ook omring deur die wingerde en dit het pragtige berguitsigte. Die chalets het elkeen 1 slaapkamer met 'n dubbelbed 'n leefarea met 'n enkelbed. Linne en handdoeke word voorsien. Die oopplan-kombuis het 'n yskas, broodrooster, mikrogolfoond, elektriese braaipan, tee- en koffiemaakgeriewe, eetgerei en breekware.
Die chalets het nie privaat badkamers binne nie, maar maak gebruik van die stylvolle badkamers net buite die eenhede. Braaigeriewe is ook beskikbaar.
Die chalets met 2 slaapkamers het elkeen 'n dubbelbed in die hoofslaapkamer en 2 enkelbeddens in die tweede slaapkamer. Linne en handdoeke word voorsien. Hulle het elkeen 'n oopplan-kombuis en -sitkamer en 'n badkamer met 'n stort, toilet en wasbak.
Die kombuis het 'n yskas, mikrogolfoond, broodrooster, elektriese braaipan, tee- en koffiemaakgeriewe, eetgerei en breekware. Braaigeriewe is ook beskikbaar.
Die plaasstyl lapa is aan die oewer van die plaasdam net 'n paar treë van die verblyf af. Die lapa het gemeenskaplike kombuisgeriewe vir al die slaapkamers. Geniet 'n funksie of geleentheid met die majestueuse berge in die agtergrond.
Die lapa het 'n yskas, mikrogolfoond, tweeplaatstoof, tee- en koffiemaakgeriewe, eetgerei, breekware en opwasgeriewe.
Geniet die rustige atmosfeer met verskeie voetslaan- en bergfietsroetes om te verken.
4.8 uit 5van 19 resensies vir Bergland Accommodation
Bergland Akkommodasie, Apiesklip, Worcester, 6849, Wes-Kaap
Gaste dink Bergland Accommodation het 'n uitstekende ligging
https://travelground.imgix.net/AAEAAQAAAAAAAAAAAAAAd88b8f915ca5cda81a91c5fbf43818adafaacaebccfa2408707d13fc18e372d60f54b773cc5ec8864bbb1d68498c057ef307?w=1440&h=960&fit=crop&auto=format Vanaf R800 per nag (plek vir 2) 19 5 1 5 Bergland Akkommodasie Apiesklip 6849 Wes-Kaap 086 999 0018 14:00-17:00 10:00 -33.586647231779 19.370053747364